b'\n_START_ARTICLE_\nAlgirdas Jonas Galdikas\n_START_SECTION_\nBiografija\n_START_PARAGRAPH_\n1972 m. baig\xc4\x97 Vilniaus universitet\xc4\x85. 1990 m. fizikos ir matematikos moksl\xc5\xb3 daktaras._NEWLINE_Nuo 1972 m. Puslaidininki\xc5\xb3 fizikos instituto mokslo darbuotojas, nuo 1990 m. \xe2\x80\x93 Jutikli\xc5\xb3 laboratorijos ved\xc4\x97jas, nuo 1994 direktoriaus pavaduotojas. 1994\xe2\x80\x931996 m. Vytauto Did\xc5\xbeiojo universiteto d\xc4\x97stytojas, 1997\xe2\x80\x931999 m. Kauno technologijos universiteto, nuo 2000 m. Vilniaus Gedimino technikos universiteto ir Vilniaus universiteto d\xc4\x97stytojas. Nuo 1996 m. profesorius. Nuo 2000 m. Lietuvos atstovas prie NATO Mokslo komiteto, Tarptautin\xc4\x97s matavim\xc5\xb3 vertinimo programos koordinatorius Lietuvoje._NEWLINE_Mokslini\xc5\xb3 tyrim\xc5\xb3 sritys: puslaidininki\xc5\xb3 fizika, elektros triuk\xc5\xa1mai, perna\xc5\xa1os rei\xc5\xa1kiniai magnetiniuose puslaidininkiuose, kietojo k\xc5\xabno duj\xc5\xb3 jutikli\xc5\xb3 ir dirbtini\xc5\xb3 kvapo atpa\xc5\xbeinimo sistem\xc5\xb3 k\xc5\xabrimas, j\xc5\xb3 technologija ir tyrimai, metrologija ir matavimai, mat\xc5\xb3 vienet\xc5\xb3 valstybini\xc5\xb3 etalon\xc5\xb3 k\xc5\xabrimas.'